
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 498 

“ ' " 15 Ιουλίου 1998 


Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 

του δήμου Αθηναίων, των χρήσεων γης και των όρων 

και περιορισμών δόμησης. 

ΟΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9, 11 και 70 του ν.δ/τος 
της 17.7.1923 «περί σχεδίων πόλεων κ.λπ.» (Α' 228), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 99 (παρ. 3) του ν. 1892/1990 
«Για τον εκσυγχρονισμό και την ανάπτυξη και άλλες δια¬ 
τάξεις» (Α' 101), όπως αντικσταστάθηκε μετηνπαρ. 2του 
άρθρου 7 του ν. 2052/1992 «Μέτρα για την αντιμετώπιση 
του νέφους και πολεοδομικές ρυθμίσεις» (Α 94). 

3. Τις διατάξεις του άρθρου 29Ατου ν. 1558/1985 «Κυ¬ 
βέρνηση και Κυβερνητικά Όργανα» (Α' 137) όπως αυτό 
προστέθηκε με το άρθρο 27 του ν. 2081/1992 (Α 154). 

4. Τις διατάξεις των άρθρων 8 και 9 του ν. 1577/1985 
«Γενικός Οικοδομικός Κανονισμός» (Α' 210), όπως τρο¬ 
ποποιήθηκαν με το άρθρο 13 (παρ. 2 και 3) του ν. 
1647/1986 «Οργανισμός κτηματολογίου και Χαρτογρα¬ 
φήσεων Ελλάδος (ΟΚΧΕ) και άλλες σχετικές διατάξεις» 
(Α' 141) και το άρθρο 1 (παρ. 3 και 4) του ν. 1772/1988 
«Τροποποίηση διατάξεων του ν. 1577/1985 «ΓΟΚ» και άλ¬ 
λες διατάξεις (Α' 91). 

5. Την 255/45/4.1.1988 «Έγκριση Γενικού Πολεοδομι- 
κού Σχεδίου Δήμου Αθηναίων (Ν. Αττικής)» (Δ' 80). 

6. Το 76910/8137/6.9.1995 έγγραφο της Δ/νσης Πολεο- 
δομικού Σχεδιασμού προς το Δήμο Αθηναίων για πί ρηση 
της νόμιμης διαδικασίας και ότι η προθεσμία του άρθρου 
38 (παρ. 3) του Π.Δ/τος 410/1995 «Κωδικοποίηση σε ενι¬ 
αίο κείμενο νόμου μετίτλο «Δημοτικός και Κοινοτικός Κώ¬ 
δικας» των ισχυουσών διατάξεων του Δημοτικού και Κοι¬ 
νοτικού κώδικα, όπως τροποποιήθηκαν και συμπληρώθη¬ 
καν» (Α' 231), πέρασε άπρακτη. 

7. Τις 84/1995 και 595/1996 γνωμοδοτήσεις του Κεντρι¬ 
κού Συμβουλίου Χωροταξίας, Οικισμού και Περιβάλλο- 
ντος. 

8. Το γεγονός ότι από τις κανονιστικές διατάξεις αυτού 


ν 

του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ. Α. 

9. Την 198/1998 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου του Δήμου Αθηναίων με το χαρακτηρισμό ως 
πεζοδρόμων των οδών Κουνεμένου, Ταγιαπέρα, Φάβη, 
τμήματος των οδών Ουράνη, Εμπράρ και Κύρου και μέ¬ 
ρους της οδού Ξενοπούλου (μικτή κυκλοφορία) από Λεω¬ 
φόρο Μεσογείων έως I. Μεταξά, όπως φαίνεται στα πέντε 
(5) σχετικά πρωτότυπα διαγράμματα σε κλίμακα 1:500, 
που θεωρήθηκαν από τον Προϊστάμενο της Δ/νσης Τοπο- 
γραφικών Εφαρμογών με την 13293/1998 πράξη του και 
που αντίτυπά τους σε φωτοσμίκρυνση δημοσιεύονται με 
το παρόν διάταγμα. 

Άρθρο 2 

Τροποποιούνται οι χρήσεις γης των Ο.Τ. 61, 60, 59, 58, 
58β, 57,57β, 65-66,64-63 - 62 περιοχής 104 και των Ο.Τ. 
136,88,87,84 και 83 περιοχής 81 και καθορίζονται ως εξής: 

α. Στα Ο.Τ. 61,60,59, 58, 58β, 57, 57β, 65-56, 64-63-62 
περιοχής 104: 

- για τα οικόπεδα με πρόσωπο στη Λεωφ. Μεσογείων 
καθορίζεται χρήση γενικής κατοικίας, όπως προσδιορίζε¬ 
ται από το άρθρο 3 του από 23.2.1987 π.δ/τος (Δ 166). 

- για το υπόλοιπο των παραπάνω Ο.Τ. καθώς και για τα 
υπόλοιπα Ο.Τ. καθορίζεται χρήση γενικής κατοικίας, ό¬ 
πως προσδιορίζεται από το άρθρο 3 του ιδίου ως άνω 
π.δ/τος και ειδικότερα. 

- Κατοικία. 

- Ξενώνες μικρού δυναμικού. 

- Εμπορικά Καταστήματα που εξυπηρετούν τις καθημε¬ 
ρινές ανάγκες των κατοίκων. 

- Κτίρια Κοινωνικής Πρόνοιας. 

- Κτίρια α/θμιας και β'/θμιας εκπαίδευσης. 

- Αθλητικές εγκαταστάσεις. 

- Κτίρια γραφείων μέχρι το 25% του συντελεστή δόμη¬ 
σης. 

β. Στα Ο.Τ. Κ36,88,87,84 και 83 περιοχής 81 καθορίζε¬ 
ται χρήση γενικής κατοικίας, όπως προσδιορίζεται από το 
άρθρο 3 του ιδίου ως άνω π.δ/τος. 

γ. Υφιστάμενες χρήσεις που δεν επιτρέπονται από τις 
διατάξεις των παραπάνω παραγράφων α και β απομακρύ¬ 
νονται εντός πενταετίας. 

Άρθρο 3 

Τροποποιούνται οι όροι και περιορισμοί δόμησης οτπ 
Ο.Τ. 61,60, 59, 59, 58β, 57, 57β, 65-56, 64 - 63 - 62 περιο¬ 
χής 104 και στα Ο.Τ. 136,88,87,84 και 83 περιοχής 81 και 
καθορίζονται ως εξής: 

- Μέγιστο ποσοστό κάλυψης: 

- για τα Ο.Τ. 61, 60, 59, 62 - 63 - 64, 65 - 56, 57, 57β, 58, 
58β περιοχής 104: σαράντα τοις εκατό (40%) της επιφά¬ 
νειας τους. 

-για τα Ο.Τ. 136,88,87,84,83 περιοχής 81: εξήντα τοις 
εκατό ( 60 %) της επιφάνειας τους. 

- Μέγιστο επιτρεπόμενο ύψος των κτιρίων δέκα οκτώ 

(18) μέτρα συμπεριλαμβανομένων της ρίΓοΤιε καιτης στέ¬ 
γης- , , , 

- θέση του κτιρίου μέσα στο οικοπεδο. 

1. Το κτίριο τοποθετείται ελεύθερα μέσα στο οικόπεδο. 
Όπου το κτίριο δεν εφάπτεται με τα πίσω και πλάγια όρια 
του οικοπέδου, αφήνεται απόσταση Δ=3 + 0.10 Η (όπου 
Η το πραγματοποιούμενο ύψος του κτιρίου σε περίπτωση 
που εξαντλείται ο συντελεστής δόμησης, ή το μέγιστο ε¬ 
πιτρεπόμενο σε περίπτωση που δεν εξαντλείται ο συντε¬ 
λεστής αυτός, ή αυτό στο οποίο προβλέπεται να εξαντλη¬ 
θεί μελλοντικά ο συντελεστής δόμησης, όπως απεικονίζε¬ 
ται στο διάγραμμα κάλυψης της οικοδομικής αδείας ή το 
προβλεπόμενο σε περίπτωση μελλοντικής μεταφοράς 
συντελεστή δόμησης σύμφωνα με τις εκάστοτε ισχύου- 
σες διατάξεις για τη μεταφορά συντελεστή δόμησης). 

2α. Σε περίπτωση που υπάρχει σε όμορο οικόπεδο κτί¬ 
ριο με χρήση κατοικίας, προσωρινής διαμονής, υγείας και 
κοινωνικής πρόνοιας και εκπαίδευσης, το οποίο έχει ανε- 
γερθεί μετά την ένταξη της περιοχής σε σχέδιο και με τις 
διατάξεις που ίσχυαν πριν από την ισχύ του ν. 1577/1985 
ή κτίριο που έχει χαρακτηρισθεί διατηρητέο σε περιοχή 
που ίσχυε το πανταχόθεν ελεύθερο ή το ασυνεχές σύστη¬ 
μα δόμησης και’σε απόσταση από το κοινό όριο ίση ή με¬ 
γαλύτερη του ενός (1) μέτρου, τότε το υπό ανέγερση κτί¬ 
ριο τοποθετείται υποχρεωτικά σε απόσταση τουλάχιστον 
Δ από το κοινό όριο, όπως αυτή ορίζεται στην παρ. 1 του 
άρθρου αυτού. 

Εάν στο οικοδομήσιμο τμήμα του οικοπέδου δεν εξα¬ 


σφαλίζεται εξαπίαςτης υποχρέωσης αυτής διάσταση κτι¬ 
ρίου εννέα (9) μ., το κτίριο τοποθετείται σε απόσταση από 
το κοινό όριο τουλάχιστον ίση με αυτή του προϋπάρχο- 
ντος στο όμορο οικόπεδο κτιρίου, εφ’ όσον η απόσταση 
αυτή είναι μικρότερη από Δ, προκειμένου να εξασφαλι- 
σθεί η παραπάνω διάσταση κτιρίου. Εάν και στην περί¬ 
πτωση αυτή δεν εξασφαλίζεται ελάχιστη διάσταση κτιρί¬ 
ου εννέα (9) μ., τότε η απόσταση από το όριο μειώνεται τό¬ 
σο όσο απαιτείται για την εξασφάλιση της διάστασης των 
εννέα (9) μ. στο οικοδομήσιμο τμήμα του οικοπέδου. Εάν 
για την εξασφάλιση της ελάχιστης αυτής διάστασης, η α¬ 
πόσταση από το κοινό όριο καθίσταται μικρότερη του ε¬ 
νός (1) μ., το κτίριο κατασκευάζεται ή σε επαφή με το όριο 
του οικοπέδου κατά το τμήμα τούτο ή σε απόσταση του¬ 
λάχιστον ενός (1) μ. 

β. Ο ακάλυπτος χώρος που προκύπτει από την εφαρμο¬ 
γή των διατάξεων της περίπτωσης α είναι υποχρεωτικός 
ακάλυπτος χώρος. 

γ. Τα παραπάνω εφαρμόζονται και στις περιπτώσεις 
που ίσχυε το συνεχές ή το μικτό οικοδομικό σύστημα, μό¬ 
νον εφ’ όσον πρόκειται για όμορα μεσαία οικόπεδα και για 
το κοινό τμήμα του οπίσθιου ορίου τους. 

δ. Αν οικόπεδο οικοδομηθεί με τους περιορισμούς του 
δεύτερου και τρίτου εδαφίου της περίπτωσης α της πα¬ 
ραγράφου αυτής, τότε ο όμορο οικόπεδο, σε περίπτωση 
ανέγερσης νέου κτιρίου σ' αυτό ή επέκτασης του υπάρ- 
χοντος οικοδομείται ομοίως σύμφωνα με τα αναφερόμε- 
να στην παράγραφο αυτή. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Ιουνίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

